open-index/open-wikipedia-markdown huggingface dataset:
Khan Afzal Hadawal

**Khan Afzal Hadawal** er en afghansk økonom, som er første visesentralbanksjef for Afghanistans bank (Da Afghanistan Bank). Fra januar til juli 2015 var han fungerende sentralbanksjef, etter at Noorullah Delawari trakk seg fra stillingen som sentralbanksjef.  

Han er utdannet *Master in Finance and Financial Law*, Bachelor of Laws og Bachelor of Arts fra International Islamic University i Islamabad. 

Før han begynte i sentralbanken har han jobbet i direktoratet for bekjempelse av narkotika (Counter Narcotic Directorate) ved National Security Council, og han begynte i sentralbanken i 2002 som leder for lisensierings- og reguleringsavdelingen i et prosjekt i samarbeid med U.S. Agency for International Development og BearingPoint. I 2003 ble han leder for sentralbankens lovgivende og regulerende avdeling, og fra 2005 til 2009 var han rådgiver for sentralbanksjefen og styret. 

Han ble direktør for banken Bank-e Milli Afghan i 2011, og han ble også utpekt som første visesentralbanksjef samme år. Da Delawari trakk seg som sentralbanksjef i januar 2015 overtok Hadawal som fungerende sentralbanksjef, og i juli ble Khalilullah Sediq utpekt som ny sentralbanksjef. 

## Referanser


## Eksterne lenker
* Afghan Biographies - Hadawal, Khan Afzal
Blachernaipalasset

**Blachernaipalasset**, (gresk: τὸ ἐν Βλαχέρναις Παλάτιον, tyrkisk: *Blaherna Sarayı*) var et bysantinsk palass som ble bygget rundt år 500. Det ligger nå i ruiner i bydelen Fatih i Istanbul. Selv om det finnes steinrester, må man ty til rent tekstlige kilder for å danne seg et bilde om hvordan palasset fortonet seg.

Palasset lå nordvest i det gamle Konstantinopel, i forstaden Blachernae – derav palassets navn. Palassområdet ble temmelig omfattende, og lå mellom Chora-kirken, Adrianopelporten og Det gylne horn.

Byggingen av palasset begynte på 500-tallet  som luksuriøst herberge for gjester som ville besøke klosteret Blachernai rett ved siden av. Anlegget ble utbygd ut og kom i keiserlig bruk. Fra 800-tallet bodde keiseren heller med sin familie i Blachernai enn i det gamle keiserlige palass.

På 900-tallet begynte keiser Konstantin Porphyrogennetos («den i purpur fødte») å bygge et nytt og enda mer praktfullt palass rett inntil. Palasset ble utsmykket med overdådige mosaikker og fresker og fylt med vakre kunstgjenstander. 

Etter at korsfarerne erobret Konstantinopel i 1204 ble Bucoleonpalasset foretrukket som offisiell residens for den latinske keiser. Da Mikael III gjenerobret Konstantinopel i 1261 valgte han å etablere seg i Det store palass mer sentralt i byen, men etterfølgeren Andronikos II gjorde Blachernaipalasset til offisiell keiserresidens, som man hadde brukt de siste årene til å sette bedre i stand. Det hadde vist seg at Det store palass var for forfallent. 

I 2015 gjenstår bare rester av de to palasser som nesten helt og holdent er blitt bygd over.

## Referanser




## Eksterne lenker
* 
* Bysans – Det glömda Imperiet
*
Mabalacat

**Mabalacat** er en by på øya Luzon i Filippinene som ligger i provinsen Pampanga, i regionen Central Luzon. I 2015 hadde den 250&nbsp;799 innbyggere (folketelling 1. mai 2015). Arealet er på 83,18 kvadratkilometer.

Clark internasjonale lufthavn og den militære flybasen er viktige arbeidsplasser.

## Barangayer

Byen er inndelt i 27 smådistrikter (barangayer) per 30. september 2019.

* Atlu-Bola
* Bical
* Bundagul
* Cacutud
* Calumpang
* Camachiles
* Dapdap
* Dau
* Dolores
* Duquit
* Lakandula
* Mabiga
* Macapagal Village
* Mamatitang
* Mangalit
* Marcos Village
* Mawaque (Mauaque)
* Paralayunan
* Poblacion
* San Francisco
* San Joaquin
* Santa Ines
* Santa Maria
* Santo Rosario
* Sapang Balen
* Sapang Biabas
* Tabun

## Referanser




## Eksterne lenker
*
Curtiss-Wright C-76 Caravan

**Curtiss-Wright C-76 Caravan** (fabrikkens betegnelse **CW-27**) var et militært transportfly, bygget utelukkende med tre som byggematerialer. C-76 var ment som en erstatning dersom det skulle oppstå mangel på metaller i en eventuell krigssituasjon. 
Prototypen og de produserte flyene hadde flere kritiske feil og mangler som åpenbarte seg, både under statiske tester og prøveflyvninger. Da det viste seg at amerikansk aluminiumsproduksjon likevel ville være tilfredsstillende ble ordren kansellert, og flyproduksjonen innstilt.

I 1941 inngikk Curtiss-Wright en kontrakt med det amerikanske flyvåpenet om å konstruere og bygge et militært transportfly, utelukkende ved bruk av tre-materialer, med spesifikasjonersom tilsvarte eller var bedre enn de for C-47 Skytrain, som da var i tjeneste. 
Bare fem fly ble bygget i 1943: tre fra Curtiss-Wrights' avdeling i St. Louis og to fra en ny fabrikk i Louisville i Kentucky. De ble ferdigstilt i mai 1942.
En revidert versjon kalt YC-76A ble bygget i ni eksemplarer.

## Referanser


## Eksterne lenker
Fantasy of Flight

**Fantasy of Flight** er en fly-relatert fornøyelsespark i Polk City i Florida i USA som tar de besøkende tilbake til flyets pionertid og de tidlige flyvninger, fra tiden før og under første verdenskrig og andre verdenskrig. Parken ble åpnet i november 1995, og er en av verdens største private samlinger av fly med mer enn 60 utstilte fly. Parken ble det nye hjemmet for Kermit Weeks samling av fly som tidligere var samlet i Weeks Air Museum i Tamiami i Florida og som ble skadet i ulik grad under orkanen Andrew som rammet i april 1992. Den 6. april 2014 ble parken stengt for oppgradering. Den er planlagt gjenåpnet en gang mellom 2017 og 2020.

## Referanser


## Eksterne lenker
*
Kermit Weeks

**Kermit Weeks** (født 14. juli 1953 i Salt Lake City i Utah) er en amerikansk flyentusiast, pilot og samler av fly. Han har drevet luftakrobatikk, konstruert fly og vært foregangsmann i å bevare veteranfly og museale gjenstander. Hans formue stammer fra arvede midler som har skaffet Weeks kapital og ressurser til sin hobby, og til å bevare historiske fly.

## Flysamlingene
Weeks har en av de største private samlinger av bevaringsverdige historiske fly i verden, de fleste er samlet i hans fornøyelsespark/flymuseum Fantasy of Flight i Polk City i Florida. Samlingene omfatter mer enn 140 sivile og militære fly, inkludert sjeldne originaler, såvel som replika av historiske fly, slike som *[[Spirit of St. Louis]]*. Han lagt stor vekt på nøyaktige replika og reproduksjoner. Samlingens *Spirit of St. Louis*-replika ble utstyrt med en av de få gjenværende operative Wright J-5-motorer. En annen berømt replika i Weeks' samlinger er den ikoniske *Gee Bee «Z»*, et fly for hastighetsrekorder, opprinnelig bygget i 1931 og ødelagt samme år under i et forsøk på å sette verdensrekord i hastighet.

## Referanser
Imus

**Imus** er provinshovedstaden i Cavite på øya Luzon på Filippinene (301 624 innbyggere i 2010).

## Historie
På tidlig 1600-tallet var Imus en del av *Cavite el Viejo*, som nå heter Kawit. Imus ble egen bykommune 3. oktober 1795.

Imus var åsted for store seiere for katipuneros under den filippinske revolusjon mot Spania. Slaget ved Imus fant sted 3. september 1896 og slaget ved Alapan 28. mai 1898 – ved siste anledning ble Filippinenes flagg heist for første gang. Dette feires hvert år i Imus.

## Barangayer
Imus er delt inn i følgende barangayer per 30. september 2019.

## Referanser




## Eksterne lenker
* 
* Imus, Cavite (History, Population, Economy, Barangays) www.wowcavite.com
Nils Henrik Måsø

**Nils Henrik Måsø** (født 23. september 1952 i Tana, død 9. januar 2022) var en norsk samisk journalist og Sp-politiker som var representant på Sametinget i perioden 1997–2001.

Måsø var journalist og bosatt i Tana. Fra 1992 representerte han Sp i Finnmark fylkesting. Han var medlem av fylkesutvalget og leder for helse- og sosialstyret. Han var også kommunestyrerepresentant i Tana.

I Senterpartiet var han medlem av landsstyret og medlem i partiets samepolitiske utvalg.

## Referanser


## Kilder
* Odd Mathis Hætta: *Sametinget i navn og tall : Høsten 1997 - høsten 2001*
Waco C-62

**Waco C-62** var et høy-vinget transportfly, tilsvarende Douglas DC-3 i størrelse og kapasitet. 13 prøvefly ble bestilt i oktober 1941, med en kontrakt for 240 tidlig 1942, men likevel ble prosjektet kansellert i september 1943 til fordel for Curtiss-Wright C-76 Caravan før noen fly ble bygget.

## Spesifikasjoner
* Mannskap: To
* Kapasitet: 22 soldater eller 2 200 kg last
* Lengde: 22,5 meter
* Vingespenn: 30,48 meter
* Høyde: 5,82 meter
* Vekt, tom: 9 825 kg
* Maks takeoff-vekt: 13 381 kg
* Motorer: 2 × Pratt & Whitney R-1830-39 på 1 200 hk hver
* Maks fart: 241 km/t
* Rekkevidde: 966 kilometer
* Marsjhøyde: 5 182 meter

## Referanser


## Eksterne lenker
*
Brenda

**Brenda** er et engelsk kvinnenavn med norrøn opprinnelse. Navnet er vanlig blant annet i flere afrikanske og amerikanske land.

## Etymologi
*Brenda* er en opprinnelig tysk feminin form av *Brand*, som har opprinnelse i norrøne *brandr*, «brann, sverd». *Brenda* er også brukt som en feminin form av *Brendan*, som, via latinske *Brendanus* og irske *Bréanainn*, har opprinnelse i et walisisk ord som betyr «prins».

## Utbredelse
*Brenda* er kjent brukt på De britiske øyer fra middelalderen, først i Irland og Skottland, senere i England. Navnet var populært i England i 1930- og 1940-årene.

I USA var navnet mest brukt i 1940-, 1950- og 1960-årene.

*Brenda* er kjent brukt i Norge fra 1920. 

*Brenda* er i dag et vanlig navn blant annet i flere engelsktalende land i Afrika og i mange land i Amerika.

|}

## Kjente personer med navnet
Personene i listen er ordnet kronologisk etter fødselsår.
*Brenda Lee (født 1944), amerikansk sanger
*Brenda Blethyn (født 1946), engelsk skuespiller
*Brenda Hillman (født 1951), amerikansk dikter
*Janne Brenda Lysø (født 1974), norsk tekstforfatter
*Brenda Martinez (født 1987), amerikansk friidrettsutøver
*Brenda Song (født 1988), amerikansk skuespiller
*Brenda Novak, amerikansk forfatter

## Referanser


## Eksterne lenker
Joachim Haraldsen

**Joachim Håkon Ljåstad** **Haraldsen** (født 1992), bedre kjent som **Noobwork** er en norsk tidligere youtuber og gründer bosatt i Tokyo. Han opprettet YouTube-kanalen sin 10. februar 2013, og den første videoen ble lagt ut i mars samme år. Youtube-kanalen hans hadde rundt  abonnenter og  visninger per 29. september 2019.

Haraldsen har siden rundt tidlig 2019 vært inaktiv på YouTube. I 2020 grunnla Haraldsen *Omaken Sports,* som senere kjøpte opp HEROIC, en aktør i den profesjonelle e-sportsscenen. 1. august 2023 ga Haraldsen seg som daglig leder av HEROIC.

## Ryggskade
Da Haraldsen var 16 år ble han operert for ryggskjevhet (skoliose), og måtte derfor slutte på videregående skole. Han ble sengeliggende mesteparten av tiden, og mye av tiden ble brukt foran dataskjermen, slik at han ble en av de beste e-sportutøverne i World of Warcraft og spilte for laget «Nihilum».

## Samarbeid med Rakkerfilm
I 2013 var Haraldsen med Rakkerfilm i en tolv timer lang direktesending på Twitch for å samle inn penger til kreftforeningen. Målet var å samle inn  kroner og det har blitt anslått at over  var innom sendingen. Målet ble oppfylt etter noen få timer og etter sendingen fikk de inn over  kroner.

Noobwork har bidratt en periode i Rakkerfilm, men han flyttet tilbake etter et halvt år, fordi han fikk tilbud om en ryggoperasjon. Dennis Vareide, daglig leder i Rakkerfilm som står bak kanalen «Prebz og Dennis», hevder i sin bok «Kongen av gutterommet» at det var en personlig konflikt mellom de to som avbrøt samarbeidet. Noobwork har tidligere samarbeidet med Bokforlaget Orage som utga bladet «Noobworks Mineworld» fram til 2018.

## Referanser


## Eksterne lenker
* 
* 
*
Bert Karlsson

**Bert Karlsson** (født 21. juni 1945 i Mariestad er en svensk entreprenør, kulturpersonlighet og tidligere politiker. Karlsson grunnla det byråkratifiendtlige og innvandringsskeptiske partiet Ny Demokrati, som kom inn i Riksdagen i 1991 med Karlsson og 24 andre representanter. Nå eier Karlsson over 20 asylmottak gjennom firmaet Jokarjo. 

## Sveriges fremste platedirektør
Elektrikersønnen Karlsson vokste opp i en ettromsleilighet i et skolebygg, og begynte allerede i tenårene med entreprenørskap. Etter å ha drevet dagligvarebutikk i Skara og flere bingohaller, kunne han i 1972 starte plateselskapet Mariann Grammofon, som signerte suksessartister som Lasse Stefanz, Eddie Meduza og Kikki Danielsson. 120 av plateselskapets sanger har deltatt i Melodi Grand Prix, hvorav 14 gikk til den internasjonale finalen, der både Herreys og Charlotte Perrelli vant. I 1993 vekket det sterke reaksjoner at Karlssons plateselskap promoterte det nasjonalistiske vikingrockbandet Ultima Thule. I 2006 ble plateselskapet Mariann solgt til Warner. Han startet i 2007 forlaget Heia Sverige. Karlsson har vært sentral i en rekke TV-programmer, deriblant talkshowet Bert og talentprogrammene Fame Factory og Talang, hvor han var dommer. Han har de siste årene engasjert seg mye i svensk matkvalitet og matpriser, blant annet gjennom programmet Matakuten, som gransker svensk skolemat.

## Sveriges Anders Lange
Inntektene fra musikken bidra til at Karlsson i 1984 kunne grunnlegge Skara Sommarland i et grustak ved travbanen Axvalla, men i 1993 mistet han kontrollen over fornøyelsesparken. I 1990 skrev Karlsson et leserinnlegg sammen med greven Ian Wachtmeister, noe som skulle bli starten på partiet Ny Demokrati. Selv om partiet havnet på vippen og ble sjette største parti i Riksdagen 1991, falt alle partiets 25 representanter ut igjen i 1994 etter indre stridigheter og mye støy i media. Partiet praktiserte fri bar under gruppemøtene i Riksdagen. Ny Demokrati hadde mange likhetstrekk med Anders Langes parti og fikk stemmer fra folk som var lei de etablerte partiene, og ønsket et nytt og mer folkelig parti som kjempet mot byråkrati, skatt og innvandring. Innvandringspolitikken inneholdt krav om utvisning av kriminelle innvandrere, lån framfor ren pengestøtte og krav om midlertidige framfor permanente oppholdstillatelser. Det var først da Sverigedemokraterna kom inn i Riksdagen 16 år senere at Sverige igjen fikk et høyrepopulistisk parti i nasjonalforsamlingen. Karlsson er bosatt i Skara, i samme gate som Karl-Johan Blank, som eier butikkjeden Jula AB. Han har etter sitt sorti fra rikspolitikken vært lokalpolitisk engasjert i Skara.

## Sveriges største asylimperium
Da asylinnvandringen til Sverige tok av på 2010-tallet slo Karlsson seg opp med asylmottak. I 2014 hadde han 26 asylmottak som mottok 88 millioner kroner fra Migrationsverket. Han hevdet da at hans asylmottak var de eneste som ga beboerne lørdagsgodt og deltakelse på aktiviteter som sirkus og travløp. Han uttalte også at målet var at han skulle bli asylindustriens IKEA.

## Referanser


## Eksterne lenker
* 
* 
* 
*
Wolf Butte

**Wolf Butte Township** er et lite township i Adams County i Nord-Dakota. Ved folketellingen i 2010 var det 22 personer tilhørende stedet.

Det ligger en forlatt kirke der, Wolf Butte Lutheran Church, som ikke har vært i bruk på minst 35 år. Det finnes en kirkegård der med flere norske navn. Flere nordmenn hadde gård der. De siste norsk talende der forsvant på 1960-tallet eller flyttet til større steder nærheten, som Hettinger.

Stedet ble etablert rundt 1910 i forbindelse med jernbanelinjen Milwaukee line. I forbindelse med overgangen fra damp til diesel på lokomotiver forsvant grunnlaget for flere slike steder i Nord Dakota. Togene kunne kjøre lenger uten påfylling av vann og kull, og dermed stoppet ikke togene lenger da det heller aldri var tilstrekkelig passasjergrunnlag.
Hjullås (kjøretøy)

En **hjullås** er en mekanisk innretning som har til formål å hindre flytting av parkerte kjøretøyer. Innretningen har form av en klemme rundt hjulet på kjøretøyet og forhindrer at hjulet selv, og følgelig også kjøretøyet, kan bevege seg.

Anvendelsesområdet for hjullåser er håndhevelse av plikter og overtredelsesreaksjoner – eksempelvis forsikringspålegg og parkeringsbøter – gjennom tilbakehold av kjøretøyet inntil forpliktelser er møtt eller gebyrer er betalt.

Hjullåsen ble funnet opp i Denver i 1944 og patentert i 1958 av Frank Marugg.

## Referanser


## Eksterne lenker
*
Blachernae

**Blachernae** var en forstad nordvest i det gamle Konstantinopel. Den lå utenfor bymuren, frem til en ny bymur ble bygget lenger ute i 627. Her bygde Aelia Pulcheria (400-tallet), og Justinian I (500-tallet) og en rekke andre flere kirker. Keiser Alexios I Komnenos bygde her et nytt palass på 1000-tallet. Under Alexios' etterfølgere ble dette Blachernae-palasset de bysantinske keiseres hovedresidens.

Palassets svakhet var på sett og vis dets sikkerhet. På dette avsnittet var bymurene relativt svake, og de ble forsterket ved palassets egne yttermurer mot vest. Dette var et forhold som korsfarerne nyttiggjorde seg i 1204 da de trengte inn i palasset. 

I bydelen Blachernae lå også kirken Sancta Maria in Blachernae, som var Konstantinopels nest viktigste kirke etter Hagia Sofia, om enn mest på grunn av sin umiddelbare nærhet til det keiserlige palass. Det var her, og ikke i Hagia Sofia at Johannes VI Kantakuzenos ble kronet i 1347.

Ved osmanenes beleiring av Konstantinopel i 1453 ble Blachernae beskutt med store kanoner som raserte murene nesten fullstendig.

Etter byens erobring ble herskerresidensen lagt til Topkapi-serail, og forstaden Blachernae forfalt (med unntak av Porphyrogennetos-palasset).
Johannes S. Anderson

**Johannes Seigfried Anderson** (født 30. juli 1887, død 15. april 1950) var en finskfødt soldat i U.S. Army som deltok i den første verdenskrig, som også resulterte i at han ble tildelt USAs Medal of Honor.

## Biografi
Lite er kjent om Johannes Andersons tidlige liv, bortsett fra at han var født i Finland og at han meldte seg inn i US Army i Chicago i Illinois. Den 8. oktober 1918, under kamphandlinger nær Consenvoye i Frankrike, mens hans enhet var oppholdt av tung tysk maskigeværild, forlot kommandérsersjant Anderson frivillig sin enhet i et forsøk på flanke fiendens maskingeværstilling. Han gjorde dette fremrykket under tung stridsild, over åpent terreng, og nådde maskingeværposten hvor han drepe mannskapet. Han stilnet maskingeværet, fanget det, og kom tilbake med 23 tyske krigsfanger.

Johannes Anderson døde den 15. april 1950 og er stedt til hvile i Acacia Park Cemetery and Mausoleum i Chicago i Illinois. Hans grav finnes i Poplar seksjonen, Lot NE 25, Block 1, Grave 2.

## Medal of Honor tildeling
* Grad og organisasjon: First Sergeant, U.S. Army, Kompani B, 132. Infanteri, 33. divisjon.
* Sted og dato: Ved Consenvoye, Frankrike, 8. oktober 1918.
* Inntrått i tjenesten i: Chicago, Ill.
* Født: Finland.
* General Orders No.16, War Department, 1919.

## Referanser


 Hans grav finnes i Poplar seksjonen, Lot NE 25, Block 1, Grave 2.


## Kilder
* 
*
John Henrik Eira

**John Henrik Eira** (født 24. september 1953 i Karasjok) er en samisk politiker, senere høyskolelektor. Fra 1989 til 2001 representerte han Norske Samers Riksforbund på Sametinget. Eira er bosatt i Karasjok.

Eira tok Statens reindriftskole i 1973, og ble cand.mag. med samisk språk, finsk og lingvistikk ved Universitetet i Oslo i 1979. I 1981–1982 var han NAVF-stipendiat ved Universitetet i Tromsø, og på 1980-tallet stipendiat ved Nordisk samisk institutt. Han tok praktisk-pedagogisk utdanning ved Alta lærerhøgskole i 1990.

I årene 1994 til 1998 var han leder i Norske Reindriftssamers Landsforbund, og i 1998 ble han offentlig oppnevnt medlem av Reindriftslovutvalget av 1998. Han var varamedlem i Nordisk Sameråd fra 1989, og nestleder i Karasjok Flyttsamelag i årene 1989–1991. Han har også vært styremedlem i Samisk spesialbibliotek og i De Samiske Samlinger og medlem i Samisk språknemnd.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
* Odd Mathis Hætta: *Sametinget i navn og tall : Høsten 1997 - høsten 2001*
Birthe Skaarup

**Birthe Anna Skaarup** (født Andersen, 12. april 1939 i København) er en tidligere, dansk politiker (DF).

Hun vokste opp i Kastrup utenfor København som datter av pianist Henry Andersen og Mary Andersen. Hun er gift med Hans Skaarup, som hun har to sønner med, deriblant folketingsmedlem Peter Skaarup. Ekteparet flyttet til Århus i 1960 og drev et spesialverksted for reparasjon av fotoutstyr, Århus Foto Teknik, 1963–1995.

Skaarup var nominert til Folketinget fra Århus' vestre og søndre kretser for Fremskridtspartiet 1988–1997, hvoretter hun gikk inn i Dansk Folkeparti. Hun var medlem av Århus amtsråd 1990–2001 og medlem av Århus byråd 1994–1998. I 1998 ble hun valgt til Folketinget fra Vejle amtskrets, etter å ha blitt nominert fra Kolding krets. Deretter var hun valgt fra Århus amtskrets 2001–2007, og satt i hele perioden som formann i Folketingets helseutvalg. Skaarup var medlem av Københavns borgerrepresentasjon 2010–2013 og styremedlem i Metroselskabet. Hun har hatt tillitsverv i Det Etiske Råd og Kræftens Bekæmpelse.

## Referanser


## Eksterne lenker
*
Atsushi Sugie

er en japansk astronom. Han arbeider ved Dynic Astronomical Observatory og har oppdaget en rekke planeter i sitt arbeid her.

Asteroiden 3957 Sugie er oppkalt etter ham.

## Referanser
Melsombekken

**Melsombekken**  er ei elv i Stokke i Sandefjord kommune i Vestfold. Den renner fra Akersvannet til Melsombukta i Tønsbergfjorden. Elva er 1,9 kilometer lang. Den har et nedbørfelt på  og middelvannføringen ved munningen er .

Vest for elvemunningen ligger tettstedet Melsomvik.

Det har vært drevet mølle og sagbruk i Melsombekken i mange hundre år. I skriftlige kilder nevnes den første gang i Biskop Eysteins jordebok, som i 1399 under «Mælesheim» (*Melsom*) i tillegg til landskylden nevner: «ok serdeilis kuærnæ forsen» (*...og spesielt kvernfossen*). Den siste mølla var i drift til 1965, og det var Nøtterøy kommune som hadde fallrettighetene.

## Referanser
Avro 643 Cadet

**Avro Cadet** var et en-motors britisk en-dekker skolefly konstruert og bygget av Avro på 1930-tallet som en mindre utgave av Avro Tutor for sivilt bruk.

## Konstruksjon og utvikling
Avro 631 Cadet ble utviklet i 1931 som en mindre og mer økonomisk variant av det militære skoleflyet Avro Tutor, tiltenkt flyklubber eller privat bruk. Den første prototypen, *G-ABRS* fløy i oktober 1931. Det ble presentert for publikum ved åpningen av Skegeness flyplass i 1932, selv om den første ordren da allerede var effektuert til Irish Army Air Corps og seks fly var levert.

En forbedret utgave av Avro 631 Cadet ble satt i produksjon i september 1934 som** Avro 643 Mk II Cadet**; den var også forsterket. Modellen ble tatt i bruk i 1935, og var den som ble bygget i størst antall, inklusive 34 eksemplarer for Royal Australian Air Force.

## Flyet i bruk
Den andre store brukeren var RAAF som mottok 34 Mk II Cadet, som ble levert mellom november 1935 og februar 1939. Disse forble i tjeneste frem til 1946, da de gjenværende 16 ble solgt til sivilt bruk. To av disse fikk nye motorer i 1963 med 220&nbsp;hp (160&nbsp;kW) Jacobs R-755 motorer for bruk til landbruksformål, til sprøyting av insektsmidler. Bare to Cadet overlevde krigen i England.

## Referanser


## Eksterne lenker
*
Nor Flyselskap

**Nor Flyselskap AS**, også kjent som kun **Nor-Fly** og fra 1980 **Nor-Fly Charter**, var et norsk flyselskap som opererte med flyfotografering fra Eggemoen flyplass ved Hønefoss og som hadde oppdrag for Norges geologiske undersøkelse (NGU). De drev med magnetometriske undersøkelser av norsk kontinentalsokkel for å kartlegge olje- og gassforekomster, samt at de lagde kart for å vise malmforekomster. Til denne jobben brukte de et fly av typen de Havilland DH 114 Heron, som måtte nødlande i Vestfjorden høsten 1968. Flyet sank, men mannskapet ble reddet. Flyet hadde registreringsnr LN-NPH, og tilhørte kong Hussein av Jordan før det solgt til Nor-Fly.

Selskapet skiftet navn til *Nor-Fly Charter* i 1980 og fløy da med flere Convair CV-440 Metropolitan som siden ble byttet ut med Convair 580.

Partnair overtok hele selskapet 1. januar 1985.

## Referanser


## Eksterne lenker
* 
*
Salim Iles

**Salim Iles** (født 14. mai 1975) er en algerisk svømmer. Han representerte landet sitt under fire OL, der han blant annet var flaggbærer for sin nasjon under åpningsseremonien til Sommer-OL 2008. 

## Se også
* Liste over flaggbærere for Algerie under OL

## Eksterne lenker
*
Adherbal

**Adherbal** (død 112 f.Kr.) var konge i Numidia fra 118 f.Kr. til 112 f.Kr. Han var sønn av Micipsa som døde i 118 f.Kr., og som hadde utnevnt sine to sønner Hiempsal og Adherbal, og sin adoptivsønn/nevø Jugurtha til å styre riket sammen.

Etter Micipsas død oppsto det straks fiendskap mellom Jugurtha og de to yngre brødrene. De bestemte at de skulle dele statskassen og riket mellom seg og de oppholdt seg forskjellige steder i nærheten av skattkammeret. Hiempsal tok bolig i Thirmida hos en mann som viste seg å være venn av Jugurtha, og han ga Jugurtha nøkler til huset og informasjon om hvor Hiempsal oppholdt seg. Jugurtha fikk dermed sendt sine menn inn i huset og drepte Hiempsal i 117 f.Kr.

Etter drapet på Hiempsal tok de fleste numidierne parti for Adherbal, men Jugurtha samlet den beste hæren og gikk til angrep på Adherbal. Adherbal måtte flykte til Roma for å søke hjelp. Jugurtha selv hadde imidlertid mange innflytelsesrike venner blant romerne, og han visste å bestikke de riktige personene. Romerne sendte en delegasjon til Numidia for å dele riket mellom de to, og der fikk Jugurtha den veslige delen som var rikest på jord og folk, mens Adherbal fikk den andre delen som var rikere på havner og byggverk. Etter en tid samlet Jugurtha på nytt en hær og truet Adherbal. Adherbals krigere ble overrasket nær byen Cirta og de måtte forskanse seg i byen. I Cirta bodde også mange romere som deltok i forsvaret av byen. Jugurtha beleiret Cirta, og romerne rådet ettergvert Adherbal til å overgi seg mot et løfte om å få beholde livet. Det ble gjort, men Jugurtha drepte likevel Adherbal og også en mengde andre numidiere og romere da han inntok byen i 112 f.Kr. Dette førte til at han mistet den støtten han hadde i Roma, og romerne gikk til krig mot Jugurthas Numidia - jugurthakrigen – som varte til 105 f.Kr. da den romerske general Gaius Marius tok Jugurtha til fange og fikk ham drept i 104 f.Kr. Etter ham ble Jugurthas halvbror Gauda konge.

## Referanser
Opmeer

**Opmeer** er en kommune i Nederland i provinsen Noord-Holland.

## Referanser




## Eksterne lenker
* Kommunens nettside
Geir Liland

**Geir Liland** (født 13. oktober 1937 i Vardø) var representant for Samisk valgforbund på Sametinget fra 1997 til 2001.

Liland arbeidet som adjunkt, bosatt i Lebesby. Han var kommunestyrerepresentant i Lebesby fra 1995 til 1999, og representerte der Dyfjord bygdeliste.

## Kilder
* Odd Mathis Hætta: *Sametinget i navn og tall : Høsten 1997 – høsten 2001*
Inge Arne Eriksen

**Inge Arne Eriksen** (født 11. august 1953 i Vardø) ble valgt som representant for Arbeiderpartiet i Sametinget for perioden 1997 til 2001. Han ble imidlertid ansatt i Sametingets administrasjon, og gikk derfor ut av tinget før perioden var omme. Han ble erstattet av Randi Solli Pedersen.

Eriksen er bosatt i Alta, og utdannet fiskerikandidat fra Norges fiskerihøyskole/Universitetet i Tromsø i 1966. Han var medlem av Fiskerinemnda i Gamvik kommune på 1980-tallet. 

## Kilder
* Odd Mathis Hætta: *Sametinget i navn og tall : Høsten 1997 - høsten 2001*
Peder Mathisen

**Peder Anders Martinus Mathisen** (født 27. februar 1930 i Sauhamn, Måsøy, død 29. september 2005 i Hammerfest) var en norsk Senterparti-politiker. Han representerte SP på Sametinget fra 1989, og igjen fra 1997 til 2001. 

Mathisen var fisker, bosatt i Måsøy. Han hadde kystskippereksamen og tok Fiskarfagskolen i Honningsvåg (1986).

Han satt som kommunestyrerepresentant for SP i Måsøy i to perioder tidlig på 1980-tallet og var medlem av formannskapet fra 1987 til 1991. Fra 1992 representerte han partiet i Finnmark fylkesting. Fra samme året var han styremedlem i Finnmark Utbyggingsstyre. Han var medlem av Norsk sameråd 1983–1989 og styremedlem i Finnmark Fiskarlag 1979-1985.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
* Odd Mathis Hætta: *Sametinget i navn og tall : Høsten 1997 - høsten 2001*
Roshendra Vrolijk

**Roshendra Vrolijk** (født 3. november 1984) er en arubisk tidligere svømmer. Hun representerte landet sitt under Sommer-OL 2004 i Aten, der hun blant annet var flaggbærer for sin nasjon under åpningsseremonien. 

## Referanser


## Se også
* Liste over flaggbærere for Aruba under OL

## Eksterne lenker
*
Veien vi ska gå

***Veien vi ska gå*** er et musikkalbum med Sie Gubba. Albumet kom ut 7. mars 2014 og er den første albumet siden 2009 med Tommy Folstadli på trommer. All låtmateriale er skrevet av Magne Almås og Petter Øien med unntak av "900 gram" som er skrevet av Terje Tysland. Albumet er produsert av Magne Almås og Petter Øien.

## Sporliste

# «Gammel tid» (Almås/Øien)
# «Flommen» (Almås/Øien)
# «Veien vi ska gå» (Almås/Øien)
# «Æ og du» (Almås/Øien)
# «900 gram» (Terje Tysland)
# «Nyslått gras» (Almås/Øien)
# «Fæst både før og no» (Almås/Øien)
# «19 år» (Almås/Øien)
# «Spørsmål & svar» (Almås/Øien)
# «Nye mål» (Almås/Øien)

## Medvirkende

### Sie Gubba

* Petter Øien - sang, gitar, mix
* Magne Almås - gitarer, kor, mix
* Morten Hølås - fele, mandolin, kor
* Reidulf Wormdal - piano, orgel, trekkspill
* Leif Arne Olaussen - bassgitar
* Tommy Folstadli - trommer

### Andre medvirkende

* Roar Øien - dobro
* Håvard Soknes - trommer, miksing
* Ronny Wikmark - miksing av "19 år"
* Njål Frode Lie - mastring
Bosporos-tyskere

**Bosporus-tyskere** kalles de etnisk tyske og østerrikske som er bosatt i Tyrkia og især i Istanbul, og som tildels stammer fra innvandrede familier fra annen del av 1800-tallet. De ble i 2009 anslått til å være om lag  personer.

## Historie
For det meste er de europeiske utlendinger som gjennom århundrer har bodd i Istanbul, for eksempel italienske handelsfolk, forsvunnet eller skrumpet hen til ubetydelige antall. På 1800-tallet var det også fortsatt en betydelig kristen ikke-tyrkisk befolkning fra nærmere regioner i byen (grekere, armenere – kalt levantinere (Leventi). Disse utenlandske segmenter har satt et preg på Istanbuls nyere bybilde, blant annet med sin jugendstil som det ble bygd i på mange hold i metropolen.

Den første tyske innvandrerbølge til Istanbul kom som håndsverkere og handelsfolk, og senere som rådgivere knyttet til den tyske militærmisjon i Det osmanske rike for å bygge opp og modernisere den osmanske hær. Blant de sist nevnte kan nevnes offiserene Colmar von der Goltz og Otto Liman von Sanders. En kritisk kronikør fra disse år var den tyske journalist Friedrich Schrader, som arbeidet og levde i Istanbul fra 1891 til 1918. I sin bok «Eine Flüchtlingsreise durch die Ukraine» beskriver han de viderverdigheter som vederfor bosporos-tyskerne etter krigsnederlaget i 1918. Nesten alle tyskere og østerrikere ble internert og deportert av de allierte. Blant unntakene kan nevnes dem som var tilknyttet det osmanske hoff, som hoffkapellmester Paul Lange, far til den amerikanske dirigent Hans Lange.

I 1852 ble det første tyske sykehus grunnlagt i Istanbul, i 1868 den tyske *Oberrealschule* (nå Deutsche Schule Istanbul, *Özel Alman Lisesi*), og senere İstanbul Lisesi.
 
I nasjonalsosialismens tid fant mange landflyktige eller fra Tyskland og Østerrike fordrevne vitenskapsfolk og kunstnere sin tilflukt i Tyrkia. Blant dem kan nevnes billedhuggeren Rudolf Belling, arkitekten Bruno Taut og komponisten Paul Hindemith. Det var om lag 1000 tyskere og østerrikere i gruppen som i 1938 var blitt erklært statsløse, og deres familier.

En tredje bølge kom fra og med 1970-årene, overveiende forretningsfolk tilknyttet tyske selskaper eller deres partnerselskaper i Tyrkia.

## Referanser


## Litteratur
* Anne Dietrich: *Deutschsein in Istanbul. Nationalisierung und Orientierung in der deutschsprachigen Community von 1843 bis 1956* Leske & Budrich, Opladen 1998 ISBN 3-8100-2188-1 
* Barbara Radt: *Geschichte der Teutonia. Deutsches Vereinsleben in Istanbul 1847-2000* Deutsches Orient-Institut, Istanbul 2001 ISBN 3-935556-97-7
* Hubert Wilschowitz: *Deutschsprachige Katholische Gemeinde in der Türkei 1954-1979. Ein Überblick in Berichten, Aufsätzen und Geschichten* Blümel, Istanbul 1979

## Eksterne lenker
* Informationsseite der Deutschen Schule Istanbul
* Offizielle Website der Stiftung der Schulabgänger der Deutschen Schule Istanbul
* Zweitälteste deutsche Schule in Istanbul ''Istanbul Erkek Lisesi''
* Deutsche Botschaftsschule Ankara/Istanbul
* Deutschlandfunk "Gesichter Europas" über die deutsche Community in Istanbul 28. März 2009
Max Metzker

**Max Metzker** (født 8. mars 1960) er en australsk svømmer. Han representerte landet sitt under Sommer-OL 1980, der han blant annet var flaggbærer for sin nasjon under åpningsseremonien. Han tok også bronse på 1500 meter i samme OL.

## Referanser


## Se også
* Liste over flaggbærere for Australia under OL

## Eksterne lenker
*
Alberto Conrad

**Alberto Conrad Machuca** (født 26. mars 1910) er en boliviansk svømmer. Han representerte landet sitt under Sommer-OL 1936, der han blant annet var flaggbærer for sin nasjon under åpningsseremonien. Han var også den første bolivianeren som deltok i et OL.

## Referanser


## Se også
* Liste over flaggbærere for Bolivia under OL

## Eksterne lenker
*
Stinson Voyager

**Stinson Voyager** var lett amerikansk bruksfly fra 1940-tallet bygget av Stinson Aircraft Company.

## Utvikling
Først utviklet som **Stinson Model 105** i 1939. Det var en høy-vinget, tre-seters en-dekker utstyrt med, enten en 75&nbsp;h/k Continental A-75 eller en 80&nbsp;h/k Continental A-80-6. Denne ble senere utviklet som Model 10 utstyrt med Continental A-80 stempelmotor. Model 10 hadde en bredere cabin såvel som forbedret standard av interiør og finish. Model 10 ble etterfulgt av Model 10A, utstyrt med en Franklin 4AC-99 motor og Model 10B med Lycoming GO-145.

## Operatører
; Canada
* Royal Canadian Air Force
;
* United States Army Air Forces

## Referanser


## Eksterne lenker
*
Alfredo Yantorno

**Severo Alfredo Yantorno Vidal** (født 8. juni 1924, død 28. juli 1963) var en argentinsk svømmer. Han representerte landet sitt i Sommer-OL 1948 i London, der han blant annet var flaggbærer for laget under åpningsseremonien. 

## Se også
* Liste over flaggbærere for Argentina under OL

## Eksterne lenker
*
Indias flyvåpen

**Indias flyvåpen** (भारतीय वायु सेना : Bharatiya Vayu Sena : Indian Air Force) er en del av Indias forsvarsmakt, hvis oppgave er rettet mot å sikre  det indiske luftrommet. Indias flyvåpen ble dannet den 8. oktober 1932 under navnet *Indian Air Force*, men i 1945 ble navnet endret til *Royal Indian Air Force*. I 1950 ble ordet *Royal* tatt bort siden India var blitt en selvstendig republikk. Indias flyvåpen er verdens fjerde største.

## Historie
### Starten og de første piloter
Indias flyvåpen ble etablert den. 8. oktober 1932 og den første skvadron (No.1 squadron) så dagens lys den 1. april 1933. Indias flyvåpen bestod fra begynnesen av fem indiske piloter, en offiser fra det kongelige flyvåpenet og fire dobbeltdekkere av typen Westland Wapiti.

De fem første offiserene som utgjorde Indias flyvåpen var Harish Chandra Sircar, Subroto Mukerjee, Bhupendra Singh, Aizad Baksh Awan og Amarjeet Singh. En sjette offiser, S N Tandon, fikk ikke ansettelse da han var for lav av vekst. Alle fem ble piloter og offiserer i 1932 på RAF Cranwell. Subroto Mukerjee ble senere det Indiske flyvåpens første *Chief of the Air Staff* (generalinspektør). Andre kjente offiserer som fikk sin trening før andre verdenskrigs utbrudd omfattet Aspy Engineer, K. K. Majumdar, Narendra, Daljit Singh, Henry Runganadhan, R. H. D. Singh, Baba Mehar Singh, S. N. Goyal, Prithpal Singh og Arjan Singh.

### Andre verdenskrig  (1939–1945)
Indias flyvåpen spilte en avgjørende rolle i å blokkere den japanske hærens frammarsj gjennom Burma, der det indiske flyvåpens første angrep mot den japanske militærbasen i Arakan fant sted. Indias flyvåpen gjennomførte også angrep mot Mae Hong Son, Chiang Mai og Chiang Rai nord i Thailand. Under krigen genomgikk det indiske flyvåpen store utvidelser og fikk nye fly som Vultee Vengeance, Hawker Hurricane og Westland Lysander.

Kong George VI forandret navnet til det Kongelige indiske flyvåpen i 1945 for å  vise sin takknemlighet for flyvåpenets insats under krigen. 1950 ble navnet endret tillbake til det Indiske flyvåpen siden India nå var blitt en selvstendig republikk.

## Militære grader i Indias flyvåpen

Den høyeste graden i det indiske flyvåpen er *Marshal of the Indian Air Force*, en grad som bare etter eksepsjonell tjenestegjøring utnevnes av Indias president  (tilsvarende Field Marshall i den indiske hæren). MIAF Arjan Singh er den eneste offiser som har oppnådd  denne grad. Høyeste sjefen for Indias flyvåpen er Chief of the Air Staff. Under disse forhold har gradstrukturen blant medlemmene i flyvåpenet vært  basert på britisk modell. Gjennom årene har gradstrukturen fått signifikante forandringer.

### Offiserer
De ulike gradene innen det indiske flyvåpen er listet opp etter rang, med den høyeste grad først:

## Eksterne lenker
* 
* Webbplats om Indiens flygvapen
* Artikel på Global Security om Indiens flygvapen
* Indiens flygvapen på india-defence.com
Hertsa-området

**Hertsa-området** (rumensk *Ținutul Herța*, ukrainsk Край Герца/*Kraj Kertsa*) er et område i sørvestlige Ukraina ved den rumenske grense. Befolkningen var i 2001 på rundt 32.300 personer, hvorav 93 % etnisk rumenere. Navnet kommer fra viktigste by, Hertsa.

Territoriet tilhørte i middelalderen fyrstedømmet Moldova, ble på midten av 1800-tallet del av Romania og ble den 28. juni 1940 okkupert og annektert av Sovjetunionen i kjølvannet av Ribbentrop-Molotov-pakten. Det ble gjenerobret av Romania da aksemaktene angrep Sovjetunionen i 1941, men atter tatt av sovjethæren i 1944. 

Den sovjetiske anneksjon ble internasjonalt anerkjent ved Pariskonferansen i 1946.

Grensen ligger fast; både Romania og Ukraina anerkjenner tingenes tilstand blant annet ved å ha ratifisert en grensedefinisjonsavtale. Imidlertid arbeider flere rumenske grupperinger for at området og byen Hertsa historisk tilhører Romania og at okkupasjonen som fant sted i 1940 var og fortsatt er urettmessig.

## Eksterne lenker
* Einer der Originalverfasser der ukrainischen Verfassung spricht über die Herța-Region *(rumensk)*
Asbjørg Skåden

**Asbjørg Hermine Eriksen Skåden** (født 6. juni 1946 i Skånland, død 24. april 2020) var en samisk lærer, redaktør, forfatter og politiker. Hun satt som representant for Norske Samers Riksforbund på Sametinget i perioden 1997 til 2001.

Skåden var adjunkt, bosatt i Evenskjer i Skånland. Hun ble utdannet ved lærerskolen i Tromsø, ved Molde handelsgymnasium og ved Universitetet i Tromsø. I 1972 var hun fredskorpsdeltaker i Uganda.

Hun var nestleder i Samisk utdanningsråd fra 1992 til 1993, deretter rådsleder fram til 1997. I 1998 etablerte hun forlaget Skániid girjie og hun forfattet flere bøker med tema relatert til markesamisk kultur. Hun hadde ellers ulike verv i en rekke styrer og utvalg. Hun var mor til forfatterne Sigbjørn Skåden og Magne Domantrener Skåden.

Hun mottok Kongens fortjenstmedalje i desember 2017 for «livslangt pionerarbeid for samisk språk og kultur».

## Bibliografi
* *Čuoppomáddu*/*Froskemora*, (1994/2008)
* *Skániid ja Evenašši sámi báikenamaid álgománus*, (1999)
* *Jiena jána gehtte*, (2003)
* *Ii hal Ruohttaráidu lea johtán goseg!*, (2006)
* *Skábma : en samisk mørketidsfortelling*, (2008)
* *Márkku degoat*, (2009)
* *Márkku sánit*, (2010)
* *Samiske stedsnavn i Skánik/Skånland*, (2013)

## Referanser
Sikkerhetsområde

Et **sikkerhetsområde** er et begrep fra skytesport som beskriver et område med trygg bakgrunn hvor skyttere kan håndtere tomme skytevåpen uten å være under kommando av en standplassleder. Sikkerhetsområder er utbredt i dynamisk sportsskyting og PPC, hvor skyttere for eksempel kan pakke opp, ned eller hylstre våpen, rengjøre og reparere, tørrtrene eller trene med tomme magasiner.

Håndtering av all ammunisjon er uttrykkelig forbudt i sikkerhetsområdet, inkludert klikkpatroner. Utenfor sikkerhetsområdet kan ammunisjon håndteres fritt til å lade magasiner, mens skytevåpen bare kan håndteres under direkte kommando av en standplassleder. Overtredelser resulterer i umiddelbar diskvalifikasjon fra konkurransen. Den adskilte behandlingen av skytevåpen og ammunisjon er med på å hindre ulykker som vådeskudd.

## Se også
* Sikkerhetsregler for skytevåpen
* Liste over skytterorganisasjoner

## Referanser
Merkedamselva

**Merkedamselva** er ei elv Tønsberg og Sandefjord kommuner i Vestfold. Den har utspring fra Merkedammen, i et skogsområde øst for Svarstad i Lågendalen. Stedet er sentralt i et mye brukt utfartsområde for byene i Vestfold, og her er det tilrettelagt for friluftsliv. Merkedamselva renner gjennom et flatt landskap langs fylkesvei 312 gjennom Sandefjord kommune. Et par kilometer nord for Sem i Tønsberg løper den sammen med Storelva og danner Aulielva.

Elva er 35,9 kilometer lang, regnet fra Merkedammen til samløpet med Storelva, eller  hvis man regner med Lånebekken, som har utspring ved Lånesetra et par kilometer nord for Merkedammen. Den har et nedbørfelt på  og middelvannføringen ved munningen er .

Langs Merkedamselva finnes det bygdemøller med tilhørende mølledammer.

## Referanser
Egil Hagen (1922–1986)

**Egil Hagen** (født i 24. juli 1922, død 12. oktober 1986) var en norsk krigsflyver. Hagen vokste opp på Lena på Østre Toten.

Etter å ha deltatt i kampene i 1940 flyktet Hagen til Sverige, så over til England og ble sendt til Little Norway i Toronto for flygerutdannelse.  Han deltok siden i invasjonen av Normandie og i kampene i Frankrike og Tyskland. Han er blant annet kjent for å ha blitt skutt ned seks ganger.

For sin krigsinnsats ble Hagen dekorert med Krigsmedaljen, Deltagermedaljen med rosett, Haakon VIIs 70 års medalje og en rekke utenlandske ordner og medaljer.

## Referanser
Eero Järnefelt

**Erik «Eero» Nikolai Järnefelt** (1863–1937) var en finsk kunstmaler og kunstakademiprofessor. Han er i dag mest kjent for sine naturalistiske folkelivsmaleri, portretter og lanskapsmalerier fra Koli nasjonalpark.

Han var det tredje barnet til general Alexander Järnefelt og baronesse Elisabeth Järnefelt (født Clodt von Jürgensburg). Flere av hans åtte søsken ble også kjent: Kasper (litteraturkritiker), Arvid (dommer og skribent), Armas (komponist og dirigent) og Aino (Jean Sibelius' kone).

Han studerte  i Helsingfors fra 1874 til 1878, deretter Det russiske kunstakademiet i St. Petersburg fra 1883 til 1886, hvor hans onkel Mikhail Clodt var en av lærerne. Fra 1886 til 1888 var han elev av Tony Robert-Fleury ved Académie Julian. En av Järnefelts inspirasjonskilder var Jules Bastien-Lepages naturalistiske kunst.

I 1889 giftet han seg med skuespilleren Saimi Swan. I 1892 gjorde han sin første reise til Koli-området i nordlige Karelen sammen med ekteparet Juhani Aho og Venny Soldan-Brofeldt. Han var foretok mange reiser til dette området fram til 1936. Han gjorde også reiser til Italia i 1894 og Krim-halvøya i 1899. I 1901 fikk han oppført en villa han gav navnet "Suviranta" tegnet av arkitekt Usko Nyström nær Tusby-sjøen. Han bodde her til 1917, da han flyttet til Helsingfors. Fra 1902 til 1928 underviste han ved Helsingfors-universitetet. Han ble utnevnt til professor i 1912 og var også en stund leder av det finske kunstakademiet.

I 2013 ble det avholdt en større utstilling av hans verk.

## Kjente kunstverk

Fil:Jarnefelt Saimi.jpg|Portrett av hans kone, Saimi
Fil:Jarnefelt Eero Ranskalainen viinikapakka 1888.JPG|Fransk vinbar (1888)
Fil:Järnefelt Kaislikkoranta 1905.jpg|Siv (1905)
Fil:Raatajat rahanalaiset.JPG|*Trälar under penningen*, svijordbruk i Karelen (1893)  
Fil:Jarnefelt Koli.jpg|Landskap i Koli (1935)


## Referanser


## Litteratur
* Leena Lindqvist (red.), *Taiteilijan tiellä – Eero Järnefelt 1863 – 1937*, Otava, 2002 
* Marko Toppi (red.), *Eero ja Saimi Järnefeltin kirjeenvaihtoa ja päiväkirjamerkintöjä 1889–1914* (brev og dagbøker bind 1), SKS, 2009 
* Marko Toppi (red.), *Vain tosi on pysyväistä. Eero ja Saimi Järnefeltin kirjeenvaihtoa ja päiväkirjamerkintöjä 1915–1944* (brev og dagbøker 2), SKS, 2013 

## Eksterne lenker
* 
* 
* Arcadja auksjoner Flere verk av Järnefelt
* ateneum.fi Om Eero Järnefelt på det finske nasjonalgalleriets nettsted
* Google Art Project: bildet Trälar under penningen gigapixeloppløsning
Jan Smets

**Jan Smets** (født 2. januar 1951 i Gent) er en belgisk økonom, som fra 11. april 2015 til 1. januar 2019 var sentralbanksjef i Belgias nasjonalbank (Nationale Bank van België). 

Smets er utdannet innen økonomi fra Universitetet i Gent i 1972. 

Han begynte å arbeide ved Belgias nasjonalbank i 1973, og har hatt ulike stillinger der. Han begynte som trainee i informasjonsavdelingen, og i 1974 ble han attaché. Han ble kontorsjef i 1976, og fra 1982 til 1984 var han avdelingsleder for forskningsavdelingen ved sentralbanken. I 1984 gikk han over til en stilling som rådgiver i samme avdeling. 

I 1988 gikk han over til politikken, som adjunkt-kabinettsjef for visestatsminister Jean-Luc Dehaene. Denne stillingen hadde han til 1991, da han ble kabinettsjef for statsminister Wilfried Martens. Denne stillingen beholdt han også da Jean-Luc Dehaene ble statsminister i 1992. 

Han returnerte til sentralbanken i november 1994, som leder for forskningsavdelingen. Han ble direktør i 1999 for en seksårstermin, og denne ble i 2005 og 2011 fornyet for seks nye år. Smets ble utpekt som Luc Coenes arvtaker som sentralbanksjef allerede 10. mars 2014, og da Coene gikk av 10. mars 2015 overtok Smets stillingen 11. mars. Som sentralbanksjef representerer han Belgia i blant annet European Systemic Risk Board, Den internasjonale bank for gjenoppbygging og utvikling, European Systemic Risk Board og G-10. 

Smets pensjonerte seg 1. januar 2019, og stillingen som sentralbanksjef ble da overtatt av Pierre Wunsch.

## Referanser


## Eksterne lenker
* Presentasjon hos Belgias nasjonalbank
Live – 20 år

***Live &ndash; 20 år*** er det andre livealbumet med countrybandet Sie Gubba, utgitt i forbindelse med 20-årsjubileumet. Albumet ble innspilt live på Tydalsfestivalen i Stugudalen 18. juli 2014 og ble også filmet for en bonus-DVD. Albumet inneholder hovedsakelig av låter fra albumene *[[Hemafrå]]*, *[[Alt du vil ha (Sie Gubba-album)|Alt du vil ha]]* og *[[Veien vi ska gå]]*. Albumet inneholder også den nye låta *Ta mæ med*.

## Sporliste

### CD
# «Gammel tid» (Almås/Øien)
# «Alt du vil ha» (Almås/Øien)
# «Hemafrå» (Almås)
# «Den gamle låven» (Øien)
# «Senga di» (Øien)
# «Så kom du» (Almås/Øien), med Kristin Håkerud
# «Flommen» (Almås/Øien)
# «Det e læng sea no» (Almås/Øien)
# «Æ å du» (Almås/Øien)
# «Veien vi ska gå» (Almås/Øien)
# «Hem te Stuggudal» (Almås)
# «Sånn e livet» (Øien)
# «Fjellrypa» (Almås/Engan)
# «Ta mæ med» (Almås/Øien)

### DVD

# «Gammel tid» (Almås/Øien)
# «Alt du vil ha» (Almås/Øien)
# «Hemafrå» (Almås)
# «Den gamle låven» (Øien)
# «Senga di» (Øien)
# «Så kom du» (Almås/Øien), med Kristin Håkerud
# «Flommen» (Almås/Øien)
# «Det e læng sea no» (Almås/Øien)
# «Æ å du» (Almås/Øien)
# «Veien vi ska gå» (Almås/Øien)
# «Hem te Stuggudal» (Almås)
# «Sånn e livet» (Øien)
# «Fjellrypa» (Almås/Engan)

## Medvirkende
### Sie Gubba
* Petter Øien - sang, gitar
* Magne Almås - gitarer, kor, produsent, miksing
* Morten Hølås - fele, mandolin, kor
* Reidulf Wormdal - piano, orgel, trekkspill
* Leif Arne Olaussen - bassgitar
* Tommy Folstadli - trommer
### Andre medvirkende
* Kristin Håkerud - sang på *Så kom du*
* Håvard Soknes - miksing
* Njål Frode Lie - mastring
* Alexander Nylund - live-bilder
* Håkon Grav - fotograf
* Kim-Marius H. Olsen - regi, videofotografer, klipp, finishing og grading
* Frode Dreier - videofotografer
* Monica Lilleengen - videofotografer
* Emil A. B. Tanem - dronefoto
* Camilla Drege Starseth - dronefoto
* Jan Olav Warmdal - kamerassistent
* Ida Eldøen - klipp
Tor Nilsen (politiker)

**Tor Nilsen** (født 19. juli 1952 i Samuelsberg i Kåfjord) ble valgt som representant for Norske Samers Riksforbund i Sametinget for perioden 1997 til 2001. 

Nilsen er lærer og småbruker, per 2020 bosatt i Kjerringdalen i Manndalen, Kåfjord. Han var kommunestyrerepresentant fra 1975 til 1998, og har vært medlem av formannskapet, av helse- og sosialutvalg, av teknisk utvalg og skolestyret. 

## Kilder
* Odd Mathis Hætta: *Sametinget i navn og tall : Høsten 1997 - høsten 2001*